**НАРОДНО ЧИТАЛИЩЕ ,,ГЕОРГИ ИЗМИРЛИЕВ-1939”  
с. ПОКРОВНИК, ОБЩИНА БЛАГОЕВГРАД  
ОБЛАСТ БЛАГОЕВГРАД**

**УСТА****В**

на Народно читалище „Георги Измирлиев-1939”  
с. Покровник

Покровник

2016г.

Народно читалище „Георги Измирлиев-1939”е уникално достояние за хората от село Покровник. Създадено е през1939г. от група ентусиасти, то има огромна заслуга за оформяне душевността и културата на хората от селото.

Читалището има значителен принос за развитието на библиотечното дело на територията на селото, съхраняване на традициите и запазване богатата духовност у хората.

Чрез своята дейност читалището е призвано да допринася за духовното обогатяване на личността и цялостно развитие и обновление на селото.

ГЛАВА ПЪРВА

ОБЩИ ПОЛОЖЕНИЯ

**Чл. 1.** Читалище „Георги Измирлиев-1939” е самостоятелно, независимо самоуправляващо се културно-просветно сдружение на населението от с. Покровник, което изпълнява и държавни задачи. То се изгражда и работи върху принципите на демократизма, доброволността и автономията.

Чл. 2. ЧИТАЛИЩЕТО НЕ Е ПОЛИТИЧЕСКА ОРГАНИЗАЦИЯ.

В неговата дейност могат да участват физически лица без оглед на ограничения на възраст, пол, политически и религиозни възгледи и етническо самосъзнание.

**Чл. 3.** Читалището работи в тясно взаимодействие с кметството, училището и всички обществени организации на територията на селото.

**Чл. 4.** Читалището поддържа взаимоотношения на сътрудничество и координация с държавните органи и организации, на които законите възлагат определени задължения в областта на културата.

**Чл. 5.** По решение на Настоятелството, читалището може да се съюзява с други читалища за защита на своите интереси, за провеждане на съответни дейности и инициативи.

**Чл. 6. ЧИТАЛИЩЕТО Е ЮРИДИЧЕСКО ЛИЦЕ С НЕСТОПАНСКА ЦЕЛ** със седалище в с. Покровник, община Благоевград, област Благоевград и адрес на управление - с. Покровник, община Благоевград, област Благоевград. То се представлява от Председателя или от упълномощено от Настоятелството лице.

**Чл. 7.** НЧ ,,Георги Измирлиев-1939”е вписано в регистъра на Министерство на културата под №886 от 12.08.2010г.

**Чл. 8.** Наименованието е НЧ ,,Георги Измирлиев-1939г.”, с. Покровник, което наименование при необходимост ще се изписва и на латиница по следния начин Narodno chitalishte „Georgi Izmirliev-1939“,s. Pokrovnik.

ГЛАВА ВТОРА

ЦЕЛИ И ЗАДАЧИ

**Чл. 9.** Цел и задача на читалището е да създава, опазва и разпространява духовни ценности, да развива творческите способности и задоволява културните потребности на населението от селото, да разкрива условия за пълноценно общуване между хората.

**Чл. 10.** Читалище „Георги Измирлиев-1939“:

а/ обогатява културния живот на селото

б/ създава условия за развитие и изява на творческите способности на младото поколение

в/ поддържа, обогатява и развива народните обичаи и традиции

г/ работи за възпитание и утвърждаване на националното самосъзнание

д/ развива социална и образователна дейност на територията на селото

е/ осигурява достъп до информация

ж/ Читалището може да развива и допълнителна дейност, свързана с предмета на основната му, в съответствие с действащото законодателство, като използва приходите от нея за постигане на своите цели, определени в устава. Читалището не разпределя печалба.

**Чл. 11.** Читалище „Георги Измирлиев-1939” изпълнява своите цели и задачи чрез различни форми и средства като:

а/ общодостъпна библиотека

б/ самодейна фолклорна група

в/ клуб на пенсионера

г/ празници и ритуали

ГЛАВА ТРЕТА

УЧРЕДЯВАНЕ И ЧЛЕНСТВО

**Чл. 12.** Читалище „Георги Измирлиев-1939” е учредено на 26.03.1939г.

**Чл. 13.** Членовете на читалището са индивидуални, колективни и почетни.

Индивидуалните членове са действителни и спомагателни. Всеки кандидат става автоматически член на читалището при плащане на членски внос, определен от общото събрание.

1/ Действителни членове могат да бъдат всички граждани ,навършили 18-годишна възраст.

2/ Спомагателни членове могат да бъдат лица под 18 години. Те нямат право да избират и да бъдат избирани. Имат право на съвещателен глас.

3/ Почетни членове са граждани, които имат особени заслуги за развитието на читалището.

**Чл. 14.** Действителните членове на читалището имат право:

а/ да избират и да бъдат избирани в ръководните му органи

б/ да участват в обсъждането на всички въпроси, касаещи дейността на читалището и да получават информация за работата на ръководните му органи

г/ всички членове ползват с предимство базата на читалището

**Чл. 15.** Членовете на читалището са длъжни:

а/ да спазват устава

б/ да плащат определения членски внос

в/ да пазят и обогатяват читалищното имущество

г/ да защитават престижа и интересите на читалището

**Чл. 16**. Общото събрание приема устава и промените в него и избира ръководните органи.

**Чл. 17.** /1/ Читалището придобива качеството на юридическо лице с вписването му в регистъра на организациите с нестопанска цел на Окръжен съд - Благоевград.

/2/ Вписването в регистъра се извършва без такси, по писмена молба от Настоятелството.

**ГЛАВА ЧЕТВЪРТА**

ПРЕКРАТЯВАНЕ

**Чл. 18.** /1/ Дейността на читалището се прекратява по решение на Общото събрание, на неговите членове с явно гласуване и подпис на 2/3 от присъстващите.

**Чл. 19.** Активите на читалището след прекратяването му се разпределят между други читалища по ред, установен с Наредба на Министъра на културата и Министъра на финансите, съгласувано с Националния съвет по читалищно дело.

ГЛАВА ПЕТА

ОРГАНИ НА САМОУПРАВЛЕНИЕ

**Чл. 20.** Органите на самоуправление на читалището са:

а/ Общото събрание

б/ Настоятелството

в/ Проверителната комисия

**Чл. 21. /**1/ Върховен орган на читалището е Общото събрание на неговите членове.

/2/ Общото събрание се свиква най-малко един път в годината като отчетно, и на три години като отчетно-изборно. Извънредно общо събрание може да бъде свикано по решение на Настоятелството, по искане на Проверителната комисия или на 1/3 от членовете на читалището с право на глас.

/3/ Поканата за събранието трябва да съдържа дневния ред, датата, часа и мястото на провеждане и кой го свиква.

За да бъде редовно събранието, поканата трябва да бъде залепена не по - късно от 7 дни преди датата на провеждане на вратата на читалището и на други общодостъпни места, където е дейността на читалището.

/4/ Събранието е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

**Чл. 22.** Общото събрание има следните компетенции:

а/ приема, изменя и допълва устав и решава основните въпроси за развитието на читалището

б/ обсъжда и взема решения във връзка с отчета на Настоятелството и доклада на Проверителната комисия

в/ приема бюджета на читалището

г/ приема основни насоки за дейността на читалището

д/ определя размера на членския внос

е/ отменя решения на органите на читалището

ж/ взема решения за сдружаване с други читалища

з/ избира Настоятелството, Проверителната комисия и Председателя на Настоятелството

и/ взема решение за прекратяване на читалището

й/ приема годишния отчет до 30 март на следващата година

**Чл. 23. /**1/ Ръководен орган на читалището е Настоятелството, което се избира за срок от три години и работи на обществени начала. Избраните в него не трябва да имат роднинска връзка по права и съребрена линия до четвърта степен.

/2/ Настоятелството провежда своите заседания най-малко един път на тримесечие и работи при пълна гласност. Заседанията са редовни, когато на тях присъстват повече от половината от членовете му. Решения се взимат с обикновено мнозинство.

**Чл. 24.** Компетенциите и задълженията на Настоятелството са:

а/ организира и направлява цялостната дейност на читалището, като спазва законите и се ръководи от решенията на Общото събрание и собствените си решения

б/ свиква Общото събрание и подготвя материалите за него

в/ назначава секретаря на читалището, утвърждава длъжностната му характеристика и сключва договори с други физически и юридически лица

г/ взема решения за морално и материално стимулиране на работещите в читалището и изявени самодейци

д/ решава въпросите за откриване и закриване на самодейни колективи, клубове и други форми на работа

е/ внася предложения в Кметството и ОбС-Благоевград за създаване на материални, финансови и кадрови условия за развитие на дейността

ж/ управлява бюджета и щата на читалището

**Чл. 25.** /1/Председателят на читалището е член на читалището и се избира за срок от 3/три/ години..

/2/Председателят на читалището ръководи неговата дейност между заседанията на Настоятелството, заверява разходните документи, сключва договори и представлява читалището пред държавните органи. В негово отсъствие се замества от секретаря или друго упълномощено лице от Настоятелството.

**Чл. 26.** Секретарят на читалището се избира измежду членовете на Настоятелството или се назначава. Той организира и непосредствено участва в изпълнението на решенията, взети от Общото събрание, осигурява условия за развитие и ръководи цялостната дейност.

**Чл. 27.** Проверителната комисия прави текущи и годишни проверки на дейността и финансите на читалището.

**Чл. 28.** /чл.19 от ЗНЧ/ Не могат да бъдат избирани за членове на Настоятелството и Проверителната комисия лица, които са осъждани на лишаване от свобода.

ГЛАВА ШЕСТА

ФИНАНСОВА ДЕЙНОСТ И МАТЕРИАЛНА БАЗА

**Чл. 29.** /1/ Читалище „Георги Измирлиев-1939“ се финансира от държавния и общинския бюджет и Кметството

/2 / Читалището набира средства от:

а/ членски внос

б/ платени културни услуги с участието на собствени и гостуващи изпълнители, такси от школи и ползване на определени библиотечни услуги

г/ наеми от помещения и други имущества на читалището

д/ дарения и завещания, които се изразходват според волята на дарителя и други източници.

**Чл. 30.** /1/ Разходите не бива да надвишават приходната част от бюджета.

/2/ Оформянето на оправдателните документи и отчитането се извършва по установения ред.

**Чл. 31.** Имуществото на читалището се състои от сграда и обзавеждане, библиотечен фонд и друго придобито и предоставено имущество, въз основа на разпоредбите на ЗНЧ, а също и имоти, материална база, подарени на читалището или придобити с негови средства.

**ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

1.Читалището има име, кръгъл печат с надпис: Народно читалище „Георги Измирлиев-1939г.” село Покровник, община Благоевград, около окръжност в средата с разтворена книга

1. Празник на читалището е 24 май-Денят на славянската писменост и българската просвета и култура.
2. Този устав е приет на 31.01.1991г., допълнен на 25.04.1997г., 24.02.2010г. и актуализиран на 26.02.2016г.

26.02.2016г. с. Покровник